《对竹衍坡诗意》
宋代·卫宗武

尔来食无肉，所喜居有竹。
森森无千纛，挺挺立群玉。
婵娟而鲜润，偏悦隐者目。
苟使清可娱，何妨饱不足。
小人求属厌，君子肯为腹。
余生复何为，一事无足录。
惟应对此君，细把坡诗读。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。